DAI indendørs holdturnering 2020

**19. januar 2020 - 5. april 2020**

DAI Region Hovedstaden indbyder hermed til holdmesterskaber i tennis i udvalgte weekender mellem den 19. januar 2020 til og med den 5. april 2020. Vær opmærksom på at turneringen afvikles i Ryparkhallen, Lyngbyvej 110, 2100 København Ø.

**Rækker:**

Herre A Herre B Herre Motion

Dame A Dame B Dame Motion

Mix A Mix B Mix Motion

**Regler:**

Holdturneringen afvikles som puljeturnering, og alle hold får minimum 2 kampe.

Man kan højst deltage i 2 rækker.

Der er afsat 3 timer pr. holdkamp. En holdkamp består af en double og to singler. Rækkefølgen af de 3 kampe aftales indbyrdes inden kampstart. Holdene skal møde og være spilleklar til det i programmet fastsatte tidspunkt. Et hold består af 2 - 4 spillere.

I singlerne skal der stilles op efter styrke. Dvs. at de spillere på holdet, som spiller 1. og 2. single, skal matches indbyrdes dvs. de to bedste møder hinanden, de næstbedste skal mødes i 2. singlen.

De fleste vælger at spille doublen først og dernæst fordele den resterende tid mellem de 2 singler og alene tælle partier, som værende gældende. Man kan også vælge at spille et sæt for hver af singlerne. Det er vigtigt, at man aftaler, hvordan man spiller, inden holdkampen går i gang.

Der spilles efter DAI-regler, dvs ved stillingen 5 – 5 i partier, i de 2 første sæt, spilles der en tiebreak til 7. Et evt. 3. sæt afgøres alene ved match-tiebreak til 10 med 2 points forskel Såfremt tredje og sidste kamp er afgørende for holdkampen, tælles alene partierne i denne kamp. Tidsrammen på 3 timer skal overholdes. Såfremt det stadig er uafgjort ved tidsfristens udløb, afgøres det alene ved en tiebreak til 7.

Vinderen af dagens holdkamp skal indberette resultatet ved at sende en mail til: **mail@daitennis.dk**

**Sidste frist for tilmelding er d. 3. januar 2020.**

Tilmelding via DAIs hjemmeside: [**www.daitennis.dk**](http://www.atk-tennis.dk)

**Prisen pr. hold er 275 kr. som opkræves klubvis. (Prisen er steget pga. at kommunen nu opkræver 40 kr. per time). Der spilles med egne bolde af god kvalitet.**

**Eventuelle forbehold ang. dage, hvor man ikke kan spille, skal meddeles ved tilmeldingen.**

Hvis man pga. sygdom ikke kan spille på det programsatte tidspunkt, skal man selv deltage aktivt i at finde en reserve. Holdene er ikke bundet af, at tilmeldte personer stiller op, dvs. man har mulighed for at finde en passende erstatning, såfremt man ikke selv kan deltage. Hvis man benytter en reserve, **skal** turneringsudvalget informeres. Benytter man en erstatning, skal denne modsvare niveauet i den pågældende række, og spilleren må naturligvis ikke deltage på andre hold i samme række. Er man i tvivl, om spilleren hører til under kategorien/niveauet, kan man kontakte tennisudvalget. Hvis der mod forventning kun møder ét hold op, forventes det, at spillerne udnytter den aftalte tid. **Bøden til DAI tennis er på intet mindre end 900 kr. pr. holdkamp, såfremt begge hold udebliver.**

**Henvendelse primært til** **mail@daitennis.dk**

**Turneringsudvalg:**

**Lars Husby** **lars@husby.dk** **28 56 46 00**

**Finn Andersen** **arnoldfinn49@gmail.com** **22 23 72 18**

**Ole Juhl** **olejuhl@webspeed.dk** **28 56 58 23**

**Lene Petri** **lbe@atp.dk** **51 34 85 20**